**DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTIS IR DISPONUOTI JUO PATIKĖJIMO TEISE**

2022 m. gegužės 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, atsižvelgdama į projektą Nr. 07.1.1-CPVA-R-305-51-0002 „Rokiškio J. Keliuočio viešosios bibliotekos pastato Rokiškis, Nepriklausomybės a. 16 ir kiemo rekonstravimas bei modernizavimas ir priestato statyba“ Rokiškio rajono savivaldybės taryba nusprendžia:

1. Perduoti Rokiškio rajono savivaldybei nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:
   1. Rokiškio rajono savivaldybės švietimo įstaigoms pagal sąrašą (1 priedas) trumpalaikį turtą – 14000 vnt. vienkartinių medicininių veido kaukių vaikams IIR tipo, ,,Canbey“, mod. 3460, kurių bendra įsigijimo balansinė vertė 2022 m. gegužės 31 d. – 609,84 Eur, turto registravimo grupė – 2014000, finansavimo šaltinis – savivaldybės biudžeto lėšos;
   2. Rokiškio rajono savivaldybės Juozo Keliuočio viešajai bibliotekai, kodas 190263888, buveinės adresas Nepriklausomybės a. 16, Rokiškis, ilgalaikį ir trumpalaikį turtą (2 ir 3 priedai), kurio bendra įsigijimo balansinė vertė 2022 m. gegužės 31 d. – 225793,90 Eur.
2. Įgalioti Rokiškio rajono savivaldybės administracijos direktorių, jo nesant – administracijos direktoriaus pavaduotoją, pasirašyti 1 punkte nurodyto Rokiškio rajono savivaldybės turto, perduodamo valdyti, naudotis ir disponuoti juo patikėjimo teise, perdavimo-priėmimo aktus.
3. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį turtą neterminuotai valdyti, naudoti ir disponuoti juo patikėjimo teise Rokiškio rajono savivaldybės švietimo įstaigoms ir Rokiškio rajono savivaldybės Juozo Keliuočio viešajai bibliotekai.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Projektas Nr. 07.1.1-CPVA-R-305-51-0002 „Rokiškio J. Keliuočio viešosios bibliotekos pastato Rokiškis, Nepriklausomybės a. 16 ir kiemo rekonstravimas bei modernizavimas ir priestato statyba“.

**Sprendimo projekto esmė.**

Vadovaudamasi Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise.

Rokiškio rajono savivaldybės administracija, viešųjų pirkimų įstatymo nustatyta tvarka iš UAB „Aribolt“ centralizuotai įsigijo 14000 vnt. vienkartinių medicininių veido kaukių vaikams IIR tipo, ,,Canbey“, mod. 3460. Nupirktas kaukes siūloma neterminuotai patikėjimo teise perduoti valdyti, naudoti ir disponuoti turtu Rokiškio rajono savivaldybės švietimo įstaigoms, kurios pagal poreikį išdalins pradinių klasių mokiniams.

Įgyvendinant projektą Nr. 07.1.1-CPVA-R-305-51-0002 „Rokiškio J. Keliuočio viešosios bibliotekos pastato Rokiškis, Nepriklausomybės a. 16 ir kiemo rekonstravimas bei modernizavimas ir priestato statyba“, buvo įsigytas turtas, kurį siūlome perduoti Rokiškio rajono savivaldybės Juozo Keliuočio viešajai bibliotekai.

**Laukiami rezultatai.**

Bus užtikrintas efektyvus savivaldybei nuosavybės teise priklausančio turto panaudojimas.

**Finansavimo šaltiniai ir lėšų poreikis**.

Sprendimui įgyvendinti biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |